
PARLAMENTUL ROMÂNIEI
CAMERA DEPUTAŢILOR                                  SENATUL
COMISIA PENTRU ÎNVĂŢĂMÂNT,                     COMISIA DE ÎNVĂŢĂMÂNT, ŞTIINŢĂ
   ŞTIINŢĂ, TINERET ŞI SPORT                                                    ŞI TINERET
Bucureşti, 14 septembrie 2005                                Bucureşti, 14 septembrie 2005
Nr.29/167                                                                             Nr.XXVI/268
AVIZ
asupra Proiectului de Lege pentru aprobarea Ordonanţei de urgenţă a Guvernului nr.66/2005, cu privire la rectificarea bugetului de stat pe anul 2005. 
Cu adresele nr. PL.X 301/2005 şi nr. L.294 /2005, Comisia pentru învăţământ, ştiinţă, tineret şi sport a Camerei Deputaţilor şi Comisia pentru învăţământ, ştiinţă şi tineret a Senatului au primit spre dezbatere şi avizare Proiectul de Lege pentru aprobarea Ordonanţei de urgenţă a Guvernului nr.66/2005, cu privire la rectificarea bugetului de stat pe anul 2005.

În urma examinării, în şedinţa comună din 14 septembrie 2005, comisiile reunite, in unanimitate, au hotărât să avizeze favorabil proiectul de lege menţionat, cu următoarele amendamente:

Amendamente propuse:
1. Art.4. (4) Rambursări de credite, plăţi de dobânzi şi comisioane la credite din acestea:
a) Rambursări de credite externe, plăţi de dobânzi şi comisioane la credite externe contractate de ordonatorii de credite  - 6.009,8 miliarde lei
· rambursări din credite externe – 3.766,1 miliarde lei
Motivare:  Se solicită renunţarea la diminuarea cu suma de 1.076,6 miliarde lei a rambursărilor de credite din bugetul Ministerului Educaţiei şi Cercetării, întrucât suma respectivă este destinată construirii, reabilitării şi reconstrucţiei unor unităţi de învăţământ prevăzute în Programul cu Banca Mondială şi Banca Europeană de Dezvoltare. Diminuarea sumei ar însemna trecerea în conservare a lucrărilor deja efectuate şi imposibilitatea finalizării acestora.

Autori: membrii comisiilor reunite
2. Art.23. (1) Sumele defalcate din taxa pe valoare adăugată destinate finanţării cheltuielilor unităţilor de învăţământ preuniversitar de stat pe anul 2005, se majorează cu suma de 6.703,1 miliarde lei, potrivit Anexei nr.9 şi 9a.
Motivare: Ordonanţa de urgenţă a Guvernului prevede majorarea cu 5603,1 miliarde lei a sumelor destinate finanţării cheltuielilor unităţilor de învăţământ preuniversitar de stat, ceea ce reprezintă o creştere a acestora cu 12,9%. Întrucât numai majorările salariale aprobate pentru anul 2005 sunt de 13,5%, rezultă cu claritate că suma de 5.603,1 miliarde lei este cu totul insuficientă. Având în vedere şi nevoia creşterii alocaţiilor pentru bursele elevilor şi a sumelor destinate dotării cu mijloace de învăţământ considerăm că sunt necesare cel puţin încă 1.100 miliarde lei la acest capitol.

În consecinţă, se modifică în mod corespunzător şi anexele 9 şi 9a.

Sursa: Anexa nr.1,Capitolul 2201, Diverse venituri

Autori: membrii comisiilor reunite
3. Anexa nr.1, capitolul 5701, subcapitolul A, art.40, alin.57: Transferuri pentru finanţarea de bază a învăţământului superior – suma prevăzută de 9.826.318.635 se suplimentează cu suma de 850.000.000.000 lei.

Motivare: Aplicarea Legii 138/2005, care implică acoperirea cheltuielilor destinate învăţământului superior, cheltuieli estimate la cel puţin 850 miliarde lei (conform calculelor Consiliului Naţional al Finanţării Învăţământului Superior). 

Sursa: Anexa nr.1,Capitolul 2201, Diverse venituri

Autori: membrii comisiilor reunite
4. Art.28. (11) – Se abrogă Ordonanţa de urgenţă a Guvernului nr.63/2005 pentru reglementarea unor măsuri de reducere a cheltuielilor de personal în anul 2005, publicată în Monitorul Oficial al României, Partea I, nr.568 din data de 1 iulie 2005.


Motivare: Ordonanţa de urgenţă a Guvernului nr.63/2005 pentru reglementarea unor măsuri de reducere a cheltuielilor de personal în anul 2005, în cele trei articole ale sale suspendă o serie de prevederi cuprinse în actuala legislaţie a muncii. Conştient de eroarea săvârşită, Guvernul decide abrogarea art.3. din respectiva ordonanţă. Apreciem că Ordonanţa de urgenţă a Guvernului nr.63/2005 trebuie abrogată în întregime.


Autori: membrii comisiilor reunite
5. Art.29. Se completează cu lit. d şi d1, cu următorul cuprins:


d) dotarea cu obiecte de inventar de natura mobilierului şcolar a unităţilor de învăţământ preuniversitar de stat.


d1) dotarea cu mobilier a spaţiilor de învăţământ şi a căminelor instituţiilor de învăţământ superior, din venituri proprii.

Motivare:

· aplicarea Ordonanţei Guvernului nr.33/2005 privind reglementarea unor măsuri financiare în domeniul bugetar
· unităţile de învăţământ preuniversitar au posibilitatea, în limita fondurilor alocate, să-şi procure mobilier şcolar,

· extinderea acestei excepţii şi pentru instituţiile de învăţământ superior, care au stringentă nevoie de a-şi dota spaţiile de învăţământ şi căminele studenţeşti cu mobilier.

Autori: membrii comisiilor reunite
6. Art.9, alineatele (1) şi (2) se modifică în concordanţă cu amendamentele anterioare.
    PREŞEDINTE           



PREŞEDINTE,
Lia Olguţa VASILESCU                     
          Irinel POPESCU

